Suchinthana/ta-wikipedia huggingface dataset:
கல்பனா ராய்

கல்பனா ராய் (9 மே 1950 – 6 பிப்ரவரி 2008) என்பவர் இந்திய திரைப்பட நடிகையாவார். இவர் தெலுங்கு மொழியில் 430 க்கும் மேற்பட்ட திரைப்படங்களில் நடித்துள்ளார்.

கல்பனா ராய் காக்கிநாடாவில் பிறந்தவர். மேடை நாடகங்களில் நடித்து அனுபவம் பெற்றவர். அதன் பின்பு திரைத்துறையில் நுழைந்து நானூறுக்கும் மேற்பட்ட திரைப்படங்களில் நடித்து சாதனைப் படைத்தார்.

1947 இல் ஓ சீத கதா என்ற திரைப்படத்தின் மூலம் தெலுங்குத் திரைப்படத்துறையில் அறிமுகம் ஆனார். 2005 இல் இவர் நடித்த சோகுடு என்ற திரைப்படமே இவரது நடிப்பில் வெளியான இறுதிப் படமாகும்.

ஆதாரங்கள்

வெளி இணைப்புகள்

2008 இறப்புகள்
தெலுங்கு நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
1950 பிறப்புகள்
பாப்

பாப் () என்பது 2003 இல் இந்தி மொழியில் வெளிவந்த குற்றவியல் திர்லர் திரைப்படம் ஆகும். இதனை பூஜா பட் இயக்கியிருந்தார். இது பூஜா பட் இயக்குனரின் முதல் படைப்பாகும். ஜான் ஆபிரகாம் (நடிகர்), உதிதா கோஸ்வாமி  குல்ஷான் க்ரோவர் போன்றோர் நடித்திருந்தனர்.

இப்படம் பீட்டர் வெயிர் என்பவர் 1985 இல் எடுத்த ஹாலிவுட் திரைப்படமான விட்னஸ் என்பதன் இந்திய மறுஆக்கமாக இருந்தது. 
இப்படம் கராச்சி சர்வதேச திரைப்பட விழாவில் 2003 டிசம்பர் 20 இல் வெளியிடப்பட்டது. இந்தியாவில் 2004 ஜனவரி 30 இல் வெளியிட்டனர்.

ஆதாரங்கள்

வெளி இணைப்புகள்
 

2003 திரைப்படங்கள்
2003 இந்தித் திரைப்படங்கள்
அறிமுக இயக்குநர் திரைப்படங்கள்
இந்திய இந்தித் திரைப்படங்கள்
சிறீலட்சுமி

சிறீலட்சுமி (Sreelekshmi) இவர் மலையாள மொழித் திரைப்படங்கள் மற்றும் தொலைக்காட்சித் தொடர்களில் தோன்றும் ஒரு இந்திய நடிகையாவார். இவர் சிறந்த நடிகைக்கான இரண்டு கேரள மாநிலத் தொலைக்காட்சி விருதையும், இரண்டாவது சிறந்த நடிகைக்கான ஒரு கேரள மாநிலத் திரைப்பட விருதையும் வென்றுள்ளார் .

தனிப்பட்ட வாழ்க்கை 
கேரளாவின் திருவனந்தபுரத்தில் உள்ள வழுதாக்காடு என்ற ஊரில் மூன்று குழந்தைகளில் இளைய குழந்தையாக பாஸ்கரன் நாயர் மற்றும் ராஜேஸ்வரியம்மா ஆகியோருக்குப் பிறந்தார். இவருக்கு கிருஷ்ணகுமார் மற்றும் விஜய் பாஸ்கர் என்ற இரண்டு மூத்த சகோதரர்கள் உள்ளனர். திருவனந்தபுரத்தின் கார்மல் பெண்கள் மேல்நிலைப்பள்ளியில் தனது ஆரம்பக் கல்வியைப் பெற்றார். கேரள பல்கலைக்கழகத்தில் 1991இல் கலாதிலகம்  பட்டம் பெற்றார். பல்கலைக்கழகத்திற்கு முந்தைய படிப்பிற்குப் பிறகு, சென்னையிலுள்ள கலாசேத்ராவில் பாரத நாட்டியத்தை பயின்றார்.

இவர் துபாயை தளமாகக் கொண்ட இன்டீரியர் ஃபிட் அவுட் என்ற நிறுவனத்தில் பொது மேலாளரான ரத்தீஷ் என்பவரை மணந்தார். இவர்களுக்கு அனந்த் மகேசுவர் மற்றும் அக்சித் மகேசுவர் என்ற இரண்டு மகன்கள் உள்ளனர். திருமணத்திற்குப் பிறகு இவர் திரைப்படங்களில் நடிப்பதிலிருந்து ஓய்வு பெற்றார். பின்னர், குடும்பத்துடன் துபாயில் குடியேறினார். துபாயில் இருந்தபோது ஒரு நடனப் பள்ளியை நடத்துவதில் மும்முரமாக இருந்தார். இவர் 2012இல் தொலைக்காட்சித் தொடர்களில் நடிக்க மீண்டும் இந்தியா வந்தார். தற்போது இவர் திருவனந்தபுரத்தில் வசித்து வருகிறார். திருவனந்தபுரத்தின் குரவன்கோனத்தில் டெம்பிள் ஆப் ஆர்ட்ஸ் என்ற ஒரு நடனப் பள்ளியை நடத்தி வருகிறார்.

விருதுகள் 

 1991 - கேரளப் பல்கலைக்கழகம் கலாதிலகம் 
 1997 - இரண்டாவது சிறந்த நடிகைக்கான கேரள மாநிலத் திரைப்பட விருது - பூதக்கண்ணாடி 
 1997 - சிறந்த நடிகைக்கான கேரள மாநிலத் தொலைக்காட்சி விருது - மரணம் துர்பலம் (தூர்தர்சன்) 
 2011 - சிறந்த நடிகைக்கான கேரள மாநிலத் தொலைக்காட்சி விருது - அர்த்தச்சந்திரந்தே ராத்ரி (அமிர்தா தொலைக்காட்சி)

அவலூத் கதா அணியுடன் சூர்யா தொலைகாட்சியில் சூர்யா சவால்  என்ற பிரபலமான விளையாட்டு நிகழ்சியில் பங்கேற்றுள்ளார். இவர் சில விளம்பரங்களிலும் நடித்துள்ளார். தற்போது இவர் தூர்தர்ஷன் மலையாளத்தில் ஒளிபரப்பப்படும் பீட் த ஃப்ளோர்ஸ் என்ற  உண்மை நிகழ்ச்சியில் நடுவராக தோன்றி வருகிறார்.

குறிப்புகள்

வெளி இணைப்புகள் 
 

1995 பிறப்புகள்
20 ஆம் நூற்றாண்டின் இந்திய நடிகைகள்
இந்திய தொலைக்காட்சி நடிகைகள்
வாழும் நபர்கள்
மலையாளத் திரைப்பட நடிகைகள்
ஒய். விஜயா

ஒய். விஜயா என்பவர் கடப்பாவிலிருந்து திரையுலகிற்கு வந்த நடிகை மற்றும் கிளாசிக்கல் நடனமங்கையாகவும் விளங்கினார்.

இவர் தென்னிந்தியத் திரையுலகமான மலையாளம், தெலுங்கு, தமிழ், கன்னடம் போன்றவற்றில் ஆயிரத்திற்கும் மேற்பட்ட திரைப்படங்களில் நடித்துள்ளார்.

இவர் தந்தை எனிகந்த்லா ஜானியானியா என்ற கூட்டுறவு வங்கியின் மேலாளர் ஆவார். பாலம்மா என்பவர் இவரது தாய். இவர்கள் குண்டூர் மாவட்டத்தினைச் சேர்ந்தவர்கள். 1957 இல் பிப்ரவரி 8 அன்று கர்ணுல் என்ற இடத்தில் பிறந்தார்.

தமிழ்

 வாணி ராணி (1974)
 மன்மத லீலை (1976)
 மூன்று முடிச்சு (1976)
 ஆசை 60 நாள் (1976)
 ரகுபதி ராகவன் ராஜாராம் (1977)
 ஆறு புஷ்பங்கள் (1977)
 நவரத்தினம் (1977)
 புண்ணிய பூமி (1978)
 பைரவி (திரைப்படம்) (1978)
 ருசி கண்ட பூனை (1980)
 கிளிஞ்சல்கள் (1981)
 தில்லு முல்லு (1981)
 தனிக்காட்டு ராஜா (1982)
 காதலித்துப்பார் (1982)
 மண்வாசனை (1983)
 நல்லவனுக்கு நல்லவன் (1984)
 சங்கநாதம் (1984)
 வாழ்க்கை (1984)
 பூவிலங்கு (1984)
 நூறாவது நாள் (1984)
 நிலவு சுடுவதில்லை (1984)
 மங்கம்மா சபதம்
 கல்யாண அகதிகள் (1985)
 காக்கிசட்டை (1985)
 முதல் வசந்தம் (1986)
 சிப்பிக்குள் முத்து (1986)
 மருமகள் (1986)
 கூட்டுப் புழுக்கள் (1987)
 எங்க ஊரு பாட்டுக்காரன் (1987)
 அவள் மெல்ல சிரித்தாள் (1988)
 என் தங்கை கல்யாணி (1988)
 எங்க ஊரு காவல்காரன் (1988)
 ராஜாதி ராஜா (1989)
 பாண்டி நாட்டுத் தங்கம் (1989)
 ஆடி வெள்ளி (1990)
 நாட்டுக்கு ஒரு நல்லவன் (1991)
 நாடோடிப் பாட்டுக்காரன் (1992).
 வானமே எல்லை (1992)
 பட்டுக்கோட்டை பெரியப்பா (1994)
 புதிய மன்னர்கள் (1994)
 வரவு எட்டணா செலவு பத்தணா (1994)
 சுபாஷ் (1996)
 ராஜகாளியம்மன் (2000)
 பிரியமான தோழி (2003)

மேற்கோள்கள்

வெளி இணைப்புகள்
 

1957 பிறப்புகள்
வாழும் நபர்கள்
தெலுங்கு நடிகைகள்
இந்தியத் திரைப்பட நடிகைகள்
சுனிதா வர்மா

சுனிதா வர்மா என்பவர் ஒரு இந்தியத் திரைப்பட நடிகை ஆவார். தெலுங்கு, தமிழ், மலையாளம், மற்றும்கன்னடம் போன்ற திரைப்படங்களில் நடித்துள்ளார். நீவண்டே நூவண்டா திரைப்படத்தில் 2001 இல் முதன் முதலாக நடித்தார்.

இவர் அல்லூரி சீதா ராம ராஜூ என்பவரின் பரம்பரையில் வந்தவர். தெலுங்கு மொழி பேசும் குடும்பத்தவர். 2005 இல் தமிழில் ஒரு முறை சொல்லி விடு என்ற திரைப்படத்தில் நடித்துள்ளார்.

62 என்ற திரைப்படத்தில் சத்யராஜூக்கு எதிராக நடித்திருந்தார்.

இருவர் மட்டும் என்ற இரு நடிகர்கள் மட்டுமே முழு திரைப்படங்களில் வருகிறவாறு எடுக்கப்பட்ட தமிழ் திரைப்படத்தில் நடித்துள்ளார். இது பரிசார்த்த திரைப்படம் என்று போற்றப்படுகிறது.

ஆதாரங்கள்

வெளி இணைப்புகள் 
 

தெலுங்குத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தெலுங்கு நடிகைகள்
கன்னடத் திரைப்பட நடிகைகள்
1980 பிறப்புகள்
20 ஆம் நூற்றாண்டின் இந்திய நடிகைகள்
சுரேகா வாணி

சுரேகா வாணி என்பவர் இந்திய நகைச்சுவை நடிகையாவார். இவர் தெலுங்குத் திரைப்படங்கள் அதிகமாக நடித்துள்ளார். அதன் பிறகு தமிழ்த் திரைப்படங்களில் நடித்துள்ளார். ஜூன் 2015 வரை 48 திரைப்படங்களில் நடித்துள்ளார். பள்ளி நாட்களிலேயே குழந்தைகள் நிகழ்ச்சிகளை தொகுப்பாளியாக பணியாற்றியுள்ளார். 
மா தொலைக்காட்சி மா டாக்கிஸ், ஹார்ட் பீட் போன்ற தொலைக்காட்சி நிகழ்ச்சிகளில் பணியாற்றியுள்ளார்.

குறிப்பிடத்தக்க திரைப்படங்கள்
 பத்ரா - 2005
 பொமரில்லு 2006
 கணேஷ் ஜஸ்ட் கணேஷ் 2009
 உத்தம புத்திரன்  2010
 நமோ வெங்கடேசா 2010
 பிருந்தாவனம் 2010
 பிரஸ்தானம் 2010 
 தெய்வத்திருமகள் (2011 திரைப்படம்) 2011
 காதலில் சொதப்புவது எப்படி (திரைப்படம்) 2012
 லைஃப் ஈஸ் பியூட்டிஃபுல் 2012 
 சாது
 எதிர்நீச்சல்
 நாயக் (திரைப்படம்) 2013 
 சவுண்ட் பார்ட்டி (திரைப்படம்) 2013 
 உதயம் என்.எச்4 (திரைப்படம்) 2013 
 ஜில்லா (திரைப்படம்) 
 பாட்ஷா
 பிரம்மன் (திரைப்படம்)
 சீமந்துடு
 மெர்சல் 
 சக்க போடு போடு ராஜா

ஆதாரங்கள்

தெலுங்குத் திரைப்பட நடிகைகள்
தெலுங்கு நகைச்சுவையாளர்கள்
தெலுங்கு நடிகைகள்
வாழும் நபர்கள்
கிருஷ்ணா மாவட்ட நபர்கள்
1977 பிறப்புகள்
சிறீரஞ்சினி (நடிகை)

மங்கலகிரி சிறீரஞ்சனி, (தெலுங்கு: శ్రీరంజని) (1927–1974) என்பவர் திரைப்பட நடிகை ஆவார். ஸ்ரீரஞ்சனி என்பவர் இவருடைய சகோதரியாவார். எம். மல்லிகார்ஜுனா ராவ் என்ற இயக்குனரின் தாய் ஆவார்.

1927 இல் ஆந்திரப் பிரதேசத்தில் நரசசுப்பேட்டை தாலுக்காவில் முருகிபியூடி என்ற இடத்தில் பிறந்தவர். 1930 களில் சிறந்த பிரபல பாடகியாக அறியப்படுகிறார். இவர் குரலில் வெளிவந்த கிராம்ஃபோன் கம்பெனி ஆஃப் இந்தியா தயாரிப்பு ஆல்பங்கள் மற்றும் ஒலிநாடாக்கள் மிகவும் பிரபலமாகின. இவர் கிருஷ்ண விலாச நாடக சாம்ராஜ்யம் என்ற நாடகத்தில் நடித்துள்ளார். இது இந்து தொன்மவியல் நாடதமாகும். கிருஷ்ணா, அபிமன்யூ, சத்யவான் போன்ற கதாப்பாத்திரங்களில் நடித்துள்ளார்.

தெலுங்குத் திரைப்பட உலகில் 1934 இல் இந்து சமய இதிகாசமான இராமாயணத்தினை அடிப்படையாகக் கொண்டு வெளிவந்த லவகுசா திரைப்படத்தில் முதன் முதலாக நடித்தார்.

ஆதாரங்கள்
 Nata Ratnalu, Mikkilineni Radhakrishna Murthy, Second edition, 2002.
 Luminaries of 20th Century, Potti Sreeramulu Telugu University, 2005.

வெளி இணைப்புகள்
 

தெலுங்குத் திரைப்பட நடிகைகள்
தெலுங்கு நடிகைகள்
1906 பிறப்புகள்
1939 இறப்புகள்
20 ஆம் நூற்றாண்டின் இந்திய நடிகைகள்
நவ்நீத் கௌர்

நவநீத் கௌர் (3 ஜனவரி 1986) என்பவர் தென்னிந்திய திரைப்பட நடிகை ஆவார். இவர் தெலுங்குத் திரைப்படங்களில் அதிகம் பணியாற்றியுள்ளார். இவர் 2019 இந்தியப் பொதுத் தேர்தலில், மகாராஷ்டிரா மாநிலத்தின் அமராவதி மக்களவைத் தொகுதியிலிருந்து போட்டியிட்டு வென்றார்.

நவனேட் மும்பை மகாராஷ்டிராவில் பிறந்தவர். இவருடைய பெற்றோர்கள் பஞ்சாப்பை சேர்ந்தவர்கள். இவரது தந்தை ராணுவத்தில் பணியாற்றியவர். கார்த்திகா மேல்நிலைப்பள்ளியில் 10 ஆம் வகுப்பு முடித்தார். 12 ஆம் வகுப்பை இடைநிறுத்தம் செய்துவிட்டு, மாடல் அழகி ஆனார்.

கன்னடத் திரைப்படமான தர்சன் என்பதில் முதன்முதலாக நடித்தார்.

திரைப்படங்கள்

ஆதாரங்கள்

வெளி இணைப்புகள்
 

பஞ்சாப் நபர்கள்
வாழும் நபர்கள்
1986 பிறப்புகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
மகாராட்டிர அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
காத்திருப்போர் பட்டியல்

காத்திருப்போர் பட்டியல் (Kaathiruppor Pattiyal) 2018இல் தமிழ் மொழியில் வெளிவந்த நகைச்சுவை காதல் திரைப்படம். இதை எழுதி இயக்கியவர் பாலையா டி. ராஜசேகர். இதை தயாரித்தவர்கள் பைஜா டாம் மற்றும் கே. வி. ஜெயராம். இத் திரைப்படத்தில் அறிமுக நடிகர் சச்சின் மணி கதாநாயகனாகவும், நந்திதா கதாநாயகியாகவும் நடித்துள்ளனர். மேலும், அருள்தாஸ், மனோபாலா, சென்றாயன், அருண்ராஜா காமராஜ் துணை கதாபாத்திரங்களில் நடித்துள்ளனர். ஷான் ரோல்டன் இப் படத்திற்கு இசை அமைத்துள்ளார். இத் திரைப்படம் 2018, மே மாதம் 4ம் நாள் வெளியிடப்பட்டு மக்களிடம் சுமாரான வரவேற்பை பெற்றது.

கதைச் சுருக்கம்
இரயில்வே காவல் துறையின் அதிகாரியான வில்லியம்ஸ், பொதுமக்கள் இரயில்வே காவலர்களை மதிப்பதில்லை என்கிற காரணத்தினால் கடுமையான சட்ட திட்டங்களை கொண்டுவருகிறார். தண்டவாளங்களின் மீது நடந்து செல்வோரிடமும், பயணச்சீட்டு இல்லாமல் பயணிப்பவர் மீதும் கடும் நடவடிக்கை எடுக்கும்படி தன் கீழ் பணிபுரிபவரிடம் எச்சரிக்கை விடுக்கிறார். இதற்கிடையில் சத்யா (சச்சின் மணி) என்கிற வேலை இல்லாத இளைஞன் பணக்காரப் பெண்ணாகிய மேகலாவிடம் (நந்திதா),  காதல் கொள்கிறான். மேகலாவும் அவனை விரும்புகிறாள். இதை அவளின் தந்தை ஏற்றுக்கொள்ளாமல் மேகலாவிற்கு உடனடியாக திருமணம் செய்துவைக்க ஏற்பாடு செய்கிறார். இதை சத்யா தெரிந்துகொண்டு மேகலாவை மணந்துகொள்ள எண்ணி புகைவண்டியில் பயணிக்க ஒரு பொய்யான பயணச்சீட்டை உருவாக்குகிறான். ஆனால் அவனது எண்ணம் ஈடேறவில்லை. இரயில்வே காவலர்கள் அவன் செய்த குற்றத்திற்காக கைது செய்து தாம்பரம் காவல் நிலையத்திற்கு அனுப்பி வைத்தனர். அங்கு கைதிகளான பாஸ்கர் (சென்றாயன்), குஞ்சித பாதம், (மனோபாலா), குட்டி புலி (அருண்ராஜா காமராஜ்), சதீஷ்  (அப்புக்குட்டி), மற்றும் கோடீஸ்வரனை (மயில்சாமி) சந்தித்து தன் காதல் கதையைக் கூறுகிறான். அவன் கதையைக் கேட்டதும், கைதிகள் அனைவரும் ஒன்று சேர்ந்து சத்யாவை தப்பிக்க வைப்பதற்கான திட்டம் தீட்டினர்.

நடிப்பு 

 சச்சின் மணி - சத்யா 
 நந்திதா - மேகலா 
 அருள்தாஸ் - வில்லியம்ஸ் 
 அருண்ராஜா காமராஜ் - குட்டி புலி சசிகுமார் குட்டிப் புலி
 சென்றாயன் - பாஸ்கர் 
 மனோபாலா - குஞ்சித பாதம் 
 மயில்சாமி - கோடீஸ்வரன் 
 அப்புக்குட்டி - சதீஷ் 
 இராசேந்திரன் (நடிகர்) இராசேந்திரன்

தயாரிப்பு 
2017இல் இயக்குநர் பாலையா டி. ராஜசேகரால் இப் பட வேலைகள் ஆரம்பிக்கப்பட்டு, மே 4, 2018இல் வெளியிடப்பட்டது. படத்தின் காட்சிகள் புதுச்சேரியில் படமாக்கப்பட்டன. இப் படத்திற்கு ரூபன் படத்தொகுப்பையும், எம். சுகுமார் ஒளிப்பதிவையும், லால்குடி என். இளையராஜா கலை வடிவமைப்பையும் செய்துள்ளனர்.

பாடல்கள்
இப் படத்திற்கு ஷான் ரோல்டன் இசை அமைத்துள்ளார்.

மேற்கோள்கள்

வெளி இணைப்பு

 

அறிமுக இயக்குநர் திரைப்படங்கள்
2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
கசூரினா கடற்கரை

கசூரினா கடற்கரை, இலங்கை நாட்டின் வட மாகாணத்தில் யாழ்ப்பாணம் எனும் இடத்தில் இருந்து 20 கி.மீ தொலைவில் யாழ் மாவட்டத்தில் காரைநகா் பிரதேசசபை எல்லைக்குட்பட்ட பகுதியில் காரைநகா் ஊரில் அமைந்துள்ள கடற்கரை ஆகும்.

தினமும் வெளிநாட்டு உல்லாசப் பிரயாணிகளையும் தென்னிலங்கை மக்களையும் கவா்ந்து மக்கள் வந்துபோகும் பிரதான சுற்றுலாத் தலமாக விளங்கும் கசூரினா கடற்கரை பிரபலமானதற்கு காரணங்கள் இங்கு அளவான அலையுடன் சரிவு குறைவான கடல் மண்ணும் அமைந்திருப்பதால் கடலில் குளிப்பவா்களுக்கு இது இதமான அனுபவமாக அமைந்துள்ளது.

கடற்கரை மணற்பரப்பில் அழகிய வடிவங்களில் சிப்பி, சங்கு, கடற்கல் போன்றவை கிடைக்கும் என்பதால் இங்கு வரும் உல்லாசப் பிரயாணிகள் நினைவாக இவற்றை சேகரித்து செல்லுவா்.

2004 சுனாமியின் போது இந்த கடற்கரை பிரதேசம் முற்றாக நீரால் நிரம்பியது என்றபோதும் யாருக்கும் சேதங்கள் இல்லை. அதே நாள் இந்த கடற்கரைக்கு மிக அருகில் அமைந்துள்ள ஈழத்துச் சிதம்பரம் எனப்படும் காரைநகா் சிவன்கோவில் தோ் திருவிழாவில் ஏராளமான மக்கள் பங்கேற்றிருந்தனா்.

இந்த கடற்கரைபில் நின்று பாா்க்கும் போது ஆங்கிலேயரால் பல நூற்றாண்டுகளுக்கு முன் கடற்போக்குவரத்து அடையாளமாக கட்டப்பட்ட கலங்கரை விளக்கம் எனப்படும் வெளிச்ச வீடு தென்படும்.

கசூரினா என்பதற்கு சவுக்கு மரம் என்ற அா்த்தம் இருப்பதாகவும் சவுக்கு மரங்கள் நிறைந்து காணப்படும் பகுதியாக இந்த கடற்கரை காணப்படுவதால் இந்த பெயா் ஏற்பட காரணமாக இருந்தது எனவும் செவிவழி தகவல்கள் உண்டு.

யாழ்ப்பாண மாவட்டத்தின் பிரதான சுற்றுலாத்துறை வருவாய்க்கு கசூரினா கடற்கரை மிகமுக்கியமான பங்கு வகிப்பது குறிப்பிடத்தக்கது.

மேற்கோள்கள்

யாழ்ப்பாணம்
கடற்கரைகள்
மந்தாகினி (நடிகை)

மந்தாகினி (Mandakini) (பிறப்பு சூலை 30, 1963. இயற்பெயர் யாஸ்மின் ஜோசப்) முன்னாள் பாலிவுட் நடிகை. இவர் 1985இல் வெளிவந்த "ராம் தேரி கங்கா மைலி" என்கிற படத்தில் நடித்ததன் மூலம் அறியப்படுகிறார்.

இளமைப்பருவம்
மந்தாகினி மீரட்டில் ஆங்கிலோ இந்தியர்கள் குடும்பத்தில் பிறந்தார். இவரது தந்தை ஜோசப் ஒரு பிரித்தானியர். தாய் முஸ்லிம் மதத்தை சார்ந்தவர்.

தொழில்
மீரட்டில் இருந்து அறியப்படாத பெண்ணாக தனது வாழ்க்கையயைத் தொடங்கினார். இயக்குநர் ரஞ்சித் விர்க்  "மஸ்லூம்" என்ற படத்தில் இவரை "மாதுரி" எனப் பெயரிட்டு அறிமுகப்படுத்தினார்.  1985ஆம் ஆண்டு இவருடைய 22வது வயதில் ராஜ் கபூர் இவரை "ராம் தேரி கங்கா மைலி" என்கிற தனது படத்தில் மந்தாகினி என்ற கதாபாத்திரத்தில் தனது இளைய மகன் ராஜீவ் கபூருடன் நடிக்க வைத்தார். படம் மிகப்பெரிய வெற்றியை ஈட்டியது, இதற்காக பிலிம்பேர் இவருக்கு சிறந்த நடிகைக்கான விருதினை வழங்கியது.  மந்தாகினி மேலும்  நடிகர் மிதுன் சக்கரவர்த்தியுடன் டான்ஸ் டான்ஸ் (1987) , ஆதித்ய பஞ்சோலியுடன் காஹான் ஹை கனூன் மற்றும் நடிகர் கோவிந்தாவுடன் பியார் கர்கே தேக்கோ போன்ற வெற்றிப்படங்களை வழங்கினாலும் ஒருபோதும் முதல் படத்தின் வெற்றியை போல இல்லை.

தாவூத்துடன் நெருக்கம்
1994 களில் ஒருசில புகைப்படங்கள் ,இவரையும், நிழலுலக தாதாவான தாவூத் இப்ராகிமையும் இணைத்து வர ஆரம்பித்தன. தாவூத் இப்ராகிம் இந்தி பட தயாரிப்பிற்காக நிதியுதவி செய்துள்ளார். அந்த நேரத்தில் அவர் மிகவும் புகழ் பெற்றவராக இருந்தார். என்வே, இவ்வதந்தியை திட்டவட்டமாக மந்தாகினி மறுத்தார்.
அவருடன் நட்புடன் இருப்பதாக ஒப்புக் கொண்ட இவர், ஒருவருக்கொருவர் தனிப்பட்ட முறையில் எதுவுமில்லை என்று கூறினர்.

தற்போதைய வாழ்க்கை
பின்னர், மந்தாகினியின் வாழ்க்கை ஒரு பெரிய பின்னடைவை சந்தித்தது. 1996 ல் ஜோர்டார் என்ற திரைப்படத்தை விட்டு வெளியேறினார். அவரது கணவர் மற்றும் குழந்தைகளுடன் மும்பையில் வாழ்ந்தார். அப்போதிருந்து, அவர் தன்னைத் தானே புதுப்பித்துக் கொள்ள முயற்சித்தார். அவர்  நோ வேகன்சி  மற்றும்  ஷம்பலா  என்ற இரண்டு பாப் இசை ஆல்பங்களை வெளியிட்டார் இதில் எதுவுமே வெற்றிபெறவில்லை.
தற்போது, அவர் திபெத்து யோகக் கலை வகுப்புகள் நடத்தி வருகிறார், மற்றும் தலாய் லாமாவை  பின்பற்றுகிறார். இவரது கணவருடன், திபெத்திய மருத்துவ மையம் ஒன்றை நடத்தி வருகிறார், இது பொதுவாக திபெத்திய மூலிகை மையம் என்று அழைக்கப்படுகிறது.

சொந்த வாழ்க்கை
1990 ஆம் ஆண்டில், முன்னாள் புத்த துறவியான டாக்டர் காக்யூர் டி. ரின்போக் தாக்கூரை மணந்தார்.  தாக்கூர் 1970 களில் மற்றும் 1980 களில் மர்பி ரேடியோ விளம்பரங்களில் இடம் பெற்ற குழந்தையாக நடித்து புகழ் பெற்றவர். இவர்களுக்கு ரபீல் என்ற மகனும் ரப்சே இன்னயா தாகூர் என்ற மகளும் உள்ளனர்.

மேற்கோள்கள்

வெளிப்புற இணைப்புகள்
 
 Mandakini's profile on Facebook

1969 பிறப்புகள்
வாழும் நபர்கள்
இந்தியத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
100% காதல்

100% காதல் (100% Kadhal) என்பது 2019 ஆம் ஆண்டு அக்டோபர் மாதம் 4 ஆம் தேதி  வெளியான காதல் நகைச்சுவைத் திரைப்படமாகும். இப்படத்தை எம். எம். சந்திர மௌலி இயக்கியுள்ளார். இப்படத்தில் முதன்மைப் பாத்திரங்களில்  ஜி. வி. பிரகாஷ் குமார், ஷாலினி பாண்டே, சதீஸ் ஆகியோர் நடித்துள்ளனர். இப்படம் தெலுங்கு மொழித் திரைப்படமான 100% லவ் (2011) படத்தின் மறு ஆக்கமாகும். இப்படத்தின் தயாரிப்புப் பணிகள் 2017 அக்டோபரில் துவங்கியது.

ஜி. வி. பிரகாஷ் குமார் படத்திற்கு இசையமைத்தார்.

நடிகர்கள் 
 பாபுவாக ஜி. வி. பிரகாஷ் குமார்
 மகாலட்சுமியாக ஷாலினி பாண்டே
 சதீஸ்
 ஷிவானி படேல்
 நாசர்
 ஜெயசித்ரா
 ரேகா
 மனோபாலா
 தலைவாசல் விஜய்
 ஆர். வி. உதயகுமார்
 நாகேந்திர பிரசாத்
 இராஜீவ் பாஸ்கரன்

மேற்கோள்கள்

வெளி இணைப்புகள்

2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
மனோபாலா நடித்த திரைப்படங்கள்
நாசர் நடித்த தமிழ்த் திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
தம்பி ராமையா நடித்த திரைப்படங்கள்
ஜி. வி. பிரகாஷ் குமார் நடித்த திரைப்படங்கள்
தலைவாசல் விஜய் நடித்த திரைப்படங்கள்
எம். எம். சந்திர மௌலி

எம். எம். சந்திர மௌலி (MM Chandramouli) என்பவர் ஒரு இந்திய திரைப்பட ஒளிப்பதிவாளர் மற்றும் இயக்குநர் ஆவார்.

வாழ்க்கை 
இவர் ஆந்திரப் பிரதேசம், சித்தூரைச் சேர்ந்தவர். ஆந்திரப் பல்கலைக்கழகத்தில் இளநிலைப் பட்டப்படிப்பை முடித்த இவர், சென்னை திரைப்படக் கல்லூரியில் ஒளிப்பதிவு மற்றும் திரைப்பட தயாரிப்புப் பிரிவுகளில் தேர்வுபெற்றார். பின்னர் ஒளிப்பதிவாளர் அசோக்குமாரிடம் உதவியாளராக சேர்ந்தார். அவர் இயக்கியத் தமிழ், தெலுங்குத் திரைப்பட்ங்கில்இணை இயக்குநராக பணியாற்றினார். அதன்பிறகு பல்வேறு இந்தியப்படங்களுக்கு ஒளிப்பதிவு செய்தார். பின்னர் விஜய் தொலைக்காட்சியில் சில தொடர்களைத் தயாரித்தார். 2010 வாக்கில் அமெரிக்காவின் நியூயார்க்கில் குடியேறினார். அங்கே தொலைக்காட்சித் தொடர்கள், சில ஹாலிவுட் படங்கள், விளம்பரங்களில் பணிபுரிந்து, திரைப்பட விநியோகத்திலும் ஈடுபட்டார். அதன்பிறகு சென்னை திருபிய ராஜமௌலி தற்போது 100% காதல் என்ற படத்தை இயக்கிவருகிறார்.

மேற்கோள்கள் 

வாழும் நபர்கள்
தமிழ்த் திரைப்பட ஒளிப்பதிவாளர்கள்
தமிழ்த் திரைப்பட இயக்குநர்கள்
சித்தூர் மாவட்ட நபர்கள்
ஸ்ரீ ராமஞ்னேய யுத்தம்

ஸ்ரீ ராமஞ்னேய யுத்தம் என்பது 1975 இல் தெலுங்கு மொழியில் வெளிந்த இந்து தொன்மவியல் திரைப்படம் ஆகும். என். டி. ராமராவ், சரோஜாதேவி ஆகியோர் முக்கிய கதாப்பாத்திரத்தில் நடித்திருந்தார். பாட்லூரி வெங்கட நாராயணா தயாரித்திருந்தார். பாபு என்பவர் இயக்கியிருந்தார்.

இத்திரைப்படத்திற்கு கே. வி. மகாதேவன் இசையமைத்திருந்தார்.

நடிகர்கள்
 என். டி. ராமராவ் - இராமர்
 சரோஜாதேவி - சீதை
 காந்தாராவ் - நாரதர்
 அர்ஜா ஜனார்த்தனா ராவ் - அனுமன்
 துலிபாள சீதரம சாஸ்திரம் - யயாதி
 முக்கமாலா - விசுவாமித்திரர்
 ஸ்ரீதர் சரபனேனி
 நாகராஜூ - இலட்சுமணன்
 பி. ஜெ. சர்மா - சிவன்
 ராஜசிறீ - பார்வதி
 ஜெயந்தி - சாந்திமதி
 ஹேமலதா - அஞ்சனா தேவி
 மஞ்சுளா விஜயகுமார்
 சுவர்ணா - மாயா

பணிக்குழு
 கலை: ஏ.கே.ஷேகர், பாஸ்கர் ராஜா, வாலி
 நடன வடிவமைப்பு: வேம்படி, ஹெரால்டு, கே.என்.ரிடி
 புகைப்படம்: ஜி. என். பூஷன்
 சண்டை: சாம்பசிவா ராவ்
 கதை - பாடல் - வசனம்: கபீத்தா வெங்கட ராவ்
 பாடல் வரிகள்: சி நாராயண ரெட்டி, தசரதி, அருதுரா, கோசராஜ்
 பின்னணி இசை: எம் பாலமுரளிகிருஷ்ணா, பி. சுசீலா, S. ஜானகி, பி. லீலா, வசந்த, கே. ரகுராமமியா, எம். எஸ். ராம ராவ், எஸ். பி. பாலசுப்ரமணியம், மாதவபெடி சத்யம்
 இசை:  கே வி. மகாதேவன்
 படத்தொகுப்பு:பி. ஹரிணாராயண, மண்டபம் ராமச்சந்திர ராவ்
 ஒளிப்பதிவு: கே.எஸ். பிரசாத், எஸ். எஸ். லால்
 தயாரிப்பு: பாட்லூரி வெங்கட நாராயண ராவ், எஸ்.பி.கே உமா மஹேஷ்வர ராவ்
 திரைக்கதை - இயக்குநர்: பாபு
 பதாகை: லட்சுமிநாராயண பிச்சர்ஸ்
 வெளிவந்த தேதி: 10 ஜனவரி 1975

பாடல்கள்

கே. வி. மகாதேவன் இப்படத்திற்கு இசையமைத்துள்ளார்.

ஆதாரங்கள்

வெளி இணைப்புகள் 
 
 Shri Ramanjaneya Yuddham film at 16Reels

1975 தெலுங்குத் திரைப்படங்கள்
இராமாயணத்தை அடிப்படையாகக் கொண்ட திரைப்படங்கள்
இந்தியத் தெலுங்குத் திரைப்படங்கள்
ஹனுமான் விஜய்

ஹனுமான் விஜய் என்பது 1974 இல் வெளிவந்த இந்தித் திரைப்படமாகும். இந்த திரைப்படம் இந்து தொன்மவியலினை அடிப்படையாகக் கொண்டது. இந்து இதிகாசமான இராமாயணத்தை அடிப்படையாகக் கொண்டது. அஜய் விஸ்வநாத் இப்படத்திற்கு இசையமைத்திருந்தார். வடதேகர் என்பவர் ஒளிப்பதிவு செய்திருந்தார். இஸ்மாயில் ஷேக் எடிட்டிங்கும், சேதன் குமார் நடன இயக்குனராகவும் பணியாற்றியிருந்தனர்.

நடிகர்கள்
எர்க்குலிசு ...  அனுமன் 
ஆசிஸ் குமார் ...  இராமர் 
கானன் கௌஷல் ... சந்திரசேனா
சுஜாதா ...  ஜால் மக்ரி
மான்ஹர் தேசாய் ... அகிராவன்
ராஜ் குமார் ...  இலட்சுமணன்

வெளி இணைப்புகள்
 

1974 திரைப்படங்கள்
இந்தியத் தமிழ்த் திரைப்படங்கள்
இராமாயணத்தை அடிப்படையாகக் கொண்ட திரைப்படங்கள்
புய எலும்பு

புய எலும்பு (ஆங்கிலம்:humerus) மேற்கையில் உள்ள ஒரு நீள எலும்பு வகை ஆகும். இது தோள்பட்டை மற்றும் முழங்கை பகுதிக்கு இடையில் அமைந்த எலும்பு ஆகும். புய எலும்பு மேல்முனை, கீழ்முனை மற்றும் நடுவே தண்டு பகுதியை கொண்டுள்ளது. இது தோள்பட்டை மூட்டு மற்றும் முழங்கை மூட்டு பகுதிகளை கொண்டது.

அமைப்பு

புய எலும்பின் மேல்முனையில் உள்ள கோளவடிவ தலைப்பகுதி தோள் எலும்பு வெளிப்புற குழி வடிவ பகுதியுடன் இணைந்து தோள்பட்டை மூட்டை உருவாக்குகிறது. இதன் கீழ்முனை இணைப்பு பகுதி அரந்தி எலும்பு மற்றும் ஆரை  எலும்பின் மேல்முனையின் இணைப்பு பகுதியுடன் இணைந்து முழங்கை மூட்டை உருவாக்குகிறது.

பெரும்பாலான பாலூட்டிகளில் மனிதர்களைப் போலவே புய எலும்பு கரங்களை உடலுடன் இணைக்கும் பகுதியாகவே உள்ளது. ஆனால் இதன் நீளம் மாறுபடுகிறது.

மேற்கோள்கள்

எலும்புகள்
தூக்கவெலும்புக்கூடு
ரிதுபர்ணா செங்குப்தா

ரிதுபர்ணா சென்குப்தா (Rituparna Sengupta பிறப்பு 7 நவம்பர் 1971) இந்தியாவைச் சேர்ந்த நடிகையும் தயாரிப்பாளரும் ஆவார். வங்காள, இந்தி, திரைத்துறைகளில் பணிபுரிந்துள்ளார். ஒரு தேசிய விருது, இரு பிலிம்பேர் விருதுகள், நான்கு பி.எப்.ஜி.ஏ விருதுகள் மற்றும் நான்கு அனலாக் விருதுகளைப் பெற்றுள்ளார்.

ரிதுபர்ணா முதலில் தொலைக்காட்சியில் நடிக்க ஆரம்பித்தார். 1989 இல் வங்காளத் தொலைக்காட்சித் தொடரான சதா பைராவில்  நடித்தார். 1992 ஆம் ஆண்டு தேசிய விருது பெற்ற சுவட் பதரேர் தலா என்ற வங்காளத் திரைப்படத்தின் மூலம் பெரிய திரைக்கு அறிமுகமானார். இப்படத்தில் பிரபுத் ராயுடன் நடித்தார். 1994ஆம் ஆண்டு பார்ததோ கோஷ் இணைந்து தீஷ்ராகான் திரைப் படத்தின் நடித்ததன் மூலம் பாலிவுட்டில் அறிமுகமானார். இவர் ப்ரோசென்ஜிர் சட்டர்ஜி மற்றும் சிரன்ஜித் சக்ரபூத் ஆகியோருடன் பல திரைப்படங்களில் நடித்துள்ளார். பிஜோய் பாஸ்கரின் நாக் பஞ்சமி (1994) திரைப்படத்தில் முதன்முறையாக பிரன்சிக் சாட்டர்ஜியுடன்  நடித்தார். இவர் நடித்த சாகரிக்கா (1998), துமார் அமர் பிரேம் (1998), ரங்கு பூ (1999) ஆகியன வெற்றி திரைப்படங்களாகும்.

1996 ஆம் ஆண்டு கர்நாடக சுபுத்ரா என்ற கன்னடத் திரைப்படத்தில் பணிபுரிந்தார். 2013 ஆம் ஆண்டு சொகன்லால் உடன் கதவீடு திரைப்படத்தின் மூலம் மலையாளத்தில் அறிமுகமானார்.

ஆரம்பகால வாழ்க்கை 
இளம் வயதிலிருந்தே கலைகளில் ஆர்வமாக இருந்தார். ஓவியம், நடனம், பாடல் மற்றும் கைவினைப் பொருட்கள் ஆகியவற்றில் ஈடுபாடு காட்டினார்.

மவுன்ட் கார்மெல் பள்ளியில் படித்தார். பின்னர் லேடி பிரபூர்ன் கல்லூரியில் பட்டம் பெற்றார். கல்கத்தா பல்கலைக்கழகத்தில் எம். ஏ பட்டத்திற்கான நவீன வரலாற்றைப் படிக்க துவங்கினார்.

சொந்த வாழ்க்கை 

சென்குப்தா தனது பால்ய நண்பரும் மொபி ஆப்ஸ் இன் நிறுவனரும் தலைவருமான சஞ்சய் சக்கர்பார்தி என்பவரை 13 டிசம்பர், 1999 ஆம் ஆண்டு திருமணம் புரிந்தார். இத் தம்பதியினருக்கு அன்கன் என்ற மகனும் ரிசோனா என்ற மகளும் உள்ளனர்.

விருதுகள்

குறிப்புகள் 

இந்தியத் திரைப்பட நடிகைகள்
வாழும் நபர்கள்
1971 பிறப்புகள்
தேசிய திரைப்பட விருது வென்றவர்கள்
வங்காளதேசத் திரைப்பட நடிகைகள்
மனாத்

மனாத், () (   கிபி ஏழாம் நூற்றாண்டிற்கு முன்னர், இசுலாமிற்கு முந்தைய அரேபியத் தீபகற்பத்தின், ஹெஜாஸ் பகுதிகளில், செமிடிக் மொழிகள் பேசிய மக்களால் வழிபட்ட தெய்வங்களில் ஒன்றாகும். இப்பண் தெய்வத்தின் கணவர் ஹுபல் ஆவர். 

மெக்காவின் மூன்று பெண் சகோதரி தெய்வங்களில் மனாத் தெய்வம் தலைமையானர் ஆவார். மற்ற இரண்டு பெண் தெய்வங்கள்  அல்-லாத் மற்றும் அல்-உஸ்ஸா ஆவார். 

மனாத் பெண் தெய்வம் விதி,  இறப்பு, அதிர்ஷ்டம் மற்றும் நேரத்தின் தெய்வமாக கருதப்படுகிறார். 

மனாத் பெண் தெய்வம், அல்-லாத் மற்றும் அல்-உஸ்ஸா ஆகிய பெண் தெய்வங்களுக்கு மூத்தவராவர்.  

கிபி ஏழாம் நூற்றாண்டில் அரேபிய தீபகற்பத்தில் இசுலாம் வளர்ந்த பிறகு மெக்காவில் இருந்த மனாத் பெண் தெய்வத்தின் உருவச்சிலை அழிக்கப்பட்டு, மனாத் வழிபாடும் நின்று போனது.

வழிபாடு 
மனாத் தெய்வத்தின் புகழ்பெற்ற  வழிபாட்டுத் தலம், அரேபிய தீபகற்பத்தின் ஹெஜாஸ் பகுதியில் அமைந்த மெக்காவிற்கும், மதீனாவிற்கும் இடையே, செங்கடலை ஒட்டி இருந்தது.   

அரேபிய தீபகற்பத்தின் ஹெஜாஸ் பகுதியின் பானு அவ்ஸ் மற்றும் பானு கஷ்ராஜ் பழங்குடி மக்கள் மனாத் தெய்வத்தை வழிபட்டனர். }}இம்மக்கள் மனாத் தெய்வத்தின் மரசிற்பத்தை இரத்தத்தால்  பூசித்து வழிபட்டனர். 

இம்மக்கள், மனாத் தெய்வத்தின் கல் உருவச்சிலையை  மூசால்லால் பகுதியில் எழுப்பி வழிபட்டனர். இசுலாம் தோன்றுவதற்கு முன்னர், புனித யாத்திரையாக, மூசல்லால் பகுதியில் உள்ள மனாத் தெய்வத்தை வழிபடச் செல்லும் அரேபியர்கள் தலையை மொட்டையடித்துக் கொண்டு, மனாத் தெய்வத்தின் உருவச் சிலை முன் நின்று வழிபட்டனர்.  மனாத் தெய்வத்தின் சிலையை வழிபடாது, தங்களின் புனித யாத்திரை நிறைவடையாது என்று இம்மக்கள் கருதினர்.

காபாவில் இருந்த 360 தெய்வ உருவச் சிலைகளில் மனாத் தெய்வத்தின் சிலையும் ஒன்றாக கருதப்படுகிறது. 
அரேபிய வரலாற்று அறிஞரான (கிபி 737  - 819)  இசம் - இபின் - கல்பி, , காபாவை சுற்றி வரும் வழிபாட்டாளர்கள்,  ஆசிர்வாதம் வேண்டி மனாத் தெய்வத்தின் பெயருடன் அவரது சகோதரிகளின் பெயர்களையும்   உச்சரிப்பர் என்று தனது குறிப்பில் எழுதியுள்ளார்.

மனாத் கோயிலின் இடிப்பு 
முகமது நபியின் ஆனையின் படி, சாத் பி சையித் அல்-அஷ்ஹாலி என்பவரின் தலைமையில் 20 குதிரை வீரர்கள் அடங்கிய படைக்குழு, முசால்லாலில் உள்ள, அரேபிய பழங்குடிகள் வழிபட்ட மனாத் தெய்வத்தின் கருங்கல்லிலால் ஆன உருளை வடிவச் சிற்பத்தையும், கோயிலையும் அழித்தனர்.

சோமநாதர் கோயில் 
மனாத் தெய்வத்தின் கல் சிற்பத்தை, அன்றைய பழமைவாத அரேபியர்கள், இந்தியாவின் குஜராத் மாநிலத்தின் சௌராட்டிர தீபகற்ப பகுதியின் சோமநாதபுரத்தில் வைத்து வழிப்பட்டிருக்கலாம் என்ற செய்தியால், கிபி 1024-இல்  கஜினி முகமது, சோமநாதபுரக் கோயில் கருங்கல் உருளை வடிவ லிங்கத்தை உடைத்து, அதனை கசினி நகரத்தின்  மசூதியின் படிக்கற்களாக அமைத்தார்.

இதனையும் காண்க
 அல்-உஸ்ஸா
 அல்-லாத்
 இசுலாமுக்கு முந்திய அரேபியாவின் சமயம்
 குறைசி மக்கள்

மேற்கோள்கள்

ஆதார நூற்பட்டியல்
 
 
 
 
 
 
 
 
 
 
 

நடுவண் கிழக்குத் தெய்வங்கள்
அராபியத் தொன்மவியல்
அல்-லாத்

அல்-லாத் (Al-Lat) (, ),  இசுலாம் சமயம் தோன்றுவதற்கு முன்னர் பண்டைய அண்மை கிழக்கின் அரேபிய தீபகற்பத்தின் பகுதிகளில், குறிப்பாக, ஹெஜாஸ், வடக்கு அரேபியா மற்றும் சிரியாவின் பல்மைரா பகுதிகளின் செமிடிக் மொழிகள் பேசிய பழங்குடி மக்கள் வழிபட்ட பெண் தெய்வங்களில் ஒருவராவர். 
போர், அமைதி மற்றும் செழிப்பத்திற்கான தேவதையான அல்-லாத் தெய்வத்தின் மூத்த சகோதரியும், பெண் தேவதையும், விதியின் கடவுளுமான மனாத் ஆவார். இவரது மற்றொரு சகோதரி அல்-உஸ்ஸா வலிமைக்கான பெண் தெய்வம் ஆவார். இம்மூன்று பெண் தெய்வங்கள் முப்பெரும் தேவியர் எனப்பட்டனர்.

குரானில் பெண் உருவச்சிலைகள்
குரான், சுரா 53:19 மற்றும் 20-இல் அல்-லாத், அல்-உஸ்ஸா மற்றும் மனாத் ஆகிய பெண்களின் உருவச்சிலைகள் குறித்துள்ளது.

இசுலாமிற்கு பின்
அரேபிய தீபகற்பத்தில் கிபி ஏழாம் நூற்றாண்டில் இசுலாம் சமயம் வளர்ச்சிய அடைந்த போது, சிறு தெய்வ வழிபாடுகள் நிறுத்தப்பட்டதுடன், அத்தெய்வங்களுக்குரிய உருவச்சிலைகளும், கோயில்களும் அழிக்கப்பட்டது.

தற்காலத் தாக்கங்கள் 
சிரியா நாட்டின் பல்மைரா நகரத்தின் தொன்மை வாய்ந்த  அல்-லாத் கோயிலின் சிங்க வாகன சிற்பத்தை 2015-இல் இசுலாமிய அரசு தீவிரவாதிகளால் கடுமையாகச் சேதப்படுத்தப்பட்டது. தற்போது  இச்சிங்கச் சிற்பத்தை மறுசீரமைத்து திமிஷ்குவில் உள்ள தேசிய அருங்காட்சியகத்தில் வைக்கப்பட்டுள்ளது.

இதனையும் காண்க
 மனாத்
 அல்-உஸ்ஸா
 இசுலாமுக்கு முந்திய அரேபியாவின் சமயம்

மேற்கோள்கள்

வெளி இணைப்புகள் 

Arab Trible Goddess

ஆதார நூற்பட்டியல்

நடுவண் கிழக்குத் தெய்வங்கள்
அக்பர் பாஷா

அக்பர் பாஷா ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1991 ஆம் ஆண்டு வேலூர் மக்களவைத் தொகுதியில் , இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.

பிறப்பு
16 ஜூன் 1931 ஆம் ஆண்டு வேலூர் மாவட்டம் ஆம்பூரில் ஹயாத் பாஷா சாஹிப் என்பவருக்கு மகனாக பிறந்தார்.

கல்வி
இளங்கலை பட்டத்தினை சென்னை மாநில கல்லூரியிலும் , இளங்கலை தொழில்நுட்ப பட்டத்தினை அழகப்பர் தொழில்நுட்பக் கல்லூரியிலும் பயின்று பெற்றார்.

தொழில்
 தொழிலதிபர்
 பொறியாளர்
 கல்வி ஆலோசகர்
 விவசாயம்
 அரசியல் மற்றும் சமூக ஆர்வளர்

பொறுப்புகள் - அரசியல் 
 இந்திய தேசிய காங்கிரசின் ஆம்பூர் நகர தலைவர்.
 இந்திய தேசிய காங்கிரசின் மாநில குழு உறுப்பினர்.
 1970 - 1976 வரை வேலூர் மாவட்ட இந்திய தேசிய காங்கிரசின் துணை தலைவர்.
 1975 - 1976 ஆம்பூர் லயன்ஸ் கிளப் தலைவர். மற்றும் ஆயுட்கால உறுப்பினர்.
 1976 - 1978 வரை வேலூர் மாவட்ட இந்திய தேசிய காங்கிரசின் பொருளாலர்.
 1978 - 1980 வரை மாநில சிறுபான்மை பிரிவு துணை தலைவர் மற்றும் தலைவர்.
 1991 வேலூர் மக்களவைத் தொகுதி உறுப்பினர்.

பொறுப்புகள் - பிற 
 பொதுச் செயலாளர் மற்றும் செய்தித் தொடர்பாளர், மஸ்ஹருல் உலும் கல்லூரி, ஆம்பூர்.
 தலைவர்  - தோல் பதனிடுவோர் சங்கம், ஆம்பூர்.
 பொருளாளர், இந்திய முடிக்கப்பட்ட தோல் உற்பத்தி மற்றும் ஏற்றுமதியாளர்கள் சங்கம், சென்னை.
 பொருளாளர், தேசிய வர்த்தக சம்மேளனம், சென்னை. 
 தமிழக அரசு, விற்பனை வரி குழு உறுப்பினர்.
 நிர்வாக இயக்குநர், மெட்ராஸ் எம்.பீ, அக்பர் லெதர்ஸ் லிமிடெட், சென்னை.
 பங்குதாரர், வாக்மேன் ஷூஸ், சென்னை.
 உறுப்பினர், ஐ.எஸ்.ஐ (இப்போது பிஐஎஸ் ), புது தில்லி.
 உறுப்பினர், வணிகர் ஆலோசனைக் குழு, 
 தமிழ்நாடு அரசு; பணியாளர் பணியாளர்களுக்கான குறைந்தபட்ச ஊதிய ஆலோசனைக் குழு உறுப்பினர்.
 மத்திய லெதர் ரிசர்ச் இன்ஸ்டிடியூட்டின் உறுப்பினர், 
 தேர்ந்தெடுக்கப்பட்ட குழு உறுப்பினர், ஆர் & டி செல், லெதர் ஏற்றுமதி மேம்பாட்டு கவுன்சில், சென்னை.
 உறுப்பினர், பாடத்திட்டங்கள் தயாரித்தல் குழு, லெதர் டெக்னாலஜி பாடநெறி, சென்னை பல்கலைக்கழகம். 
 உறுப்பினர், தொழில்நுட்ப பயிற்சி திட்டத்தின் ஆலோசனைக் குழு, தோல் பதனிடும் கழிவுப்பொருள் சிகிச்சைக்கான டாஸ்மாக்ஸ் பிரதிநிதி கோர் கமிட்டி.
 செயலாளர், அனைத்திந்திய தோல் ஏற்றுமதியாளர்கள் சங்கம், சென்னை.
 துணைத் தலைவர், தனியார் கல்லூரிகளின் மேலாண்மை சங்கம், சென்னை.
 பேங்கி ஹையத் பாஷா சாஹேப் ஸ்கூல் டிரஸ்ட் முதன்மை நிர்வாகி மற்றும் பொறுப்பாளர்.

பொழுதுபோக்குகள்
டென்னிஸ், டேபிள் டென்னிஸ் மற்றும் செஸ்

மேற்கோள்கள்

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
10வது மக்களவை உறுப்பினர்கள்
வேலூர் மாவட்ட மக்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
1931 பிறப்புகள்
தமிழகத் தொழிலதிபர்கள்
லியோன் கூப்பர்

லியோன் என் கூப்பர் (Leon N Cooper, 28 பிப்ரவரி 1930 – 23 அக்டோபர் 2024) அமெரிக்க இயற்பியலாளரும் நரம்பிணைப்புகளின் மீக்கடத்துத்திறன் குறித்து ஆய்வு செய்து இயற்பியலுக்கான நோபல் பரிசு பெற்றவரும் ஆவார். இவருடன் நோபல் பரிசினைப் பகிர்ந்து கொண்டவர்கள் ஜான் பார்டீன், ஜான் ராபர்ட் சிறீபர் ஆகியோராவர்.. மேலும் மீக்கடத்துத் திறன் பற்றிய பி.சி.ஸ் கோட்பாட்டினை விரிவாக்கி சீர் செய்தவர்கள் ஆவார்கள். நரம்பிணைப்புகளின் மீள்தன்மை (பி.சி.எம் ஆய்வு) குறித்த ஆய்வு இவரது பெயரால் கூப்பர் ஜோடி ஆய்வு என அழைக்கப்படுகிறது.

கல்வியும் பணிகளும் 
கூப்பர் 1947 ஆம் ஆண்டில் பிராங்க்ஸ் அறிவியலுக்கான உயர்நிலைப் பள்ளியில் பட்டம் பெற்றார்.. 1951 இல் இளங்கலைப் பட்டமும் 1953 இல் முதுகலைப் பட்டமும் பெற்றார்  1954 இல் கொலம்பியா பல்கலைக்கழகத்தில்  முனைவர் பட்டமும் பெற்றார். இவர்  ஒருவருட காலம்  உயர்தர கல்விக்கான நிறுவனத்திலும், இல்லினாய்ஸ் பல்கலைக்கழகத்திலும்  ஓஹியோ பல்கலைக் கழகத்திலும் பனியாற்றினார். பின்பு 1958 இல் பிரவுன் பல்கலைக்கழகத்திலும் பணியில் சேர்ந்தார்.  இவர் தாமஸ் ஜே. வாட்சன் Sr. பிரவுன் பல்கலைக்கழகத்தில் படித்த போது அவருக்கு அறிவியல் பேராசியராய் இருந்தார். மேலும் மூளை மற்றும் நரம்பியல் அமைப்பு நிறுவனத்தின் இயக்குனராகவும் பணியாற்றினார்.. 1969 இல் கூப்பர் காய் அல்லார்ட் என்பவரை மணந்துகொண்டார். இவர்களுக்கு இரண்டு குழந்தைகள் உள்ளனர்.

1969 இல் கூப்பர் காய் அல்லார்ட் என்பவரை மணந்துகொண்டார். இவர்களுக்கு இரண்டு குழந்தைகள் உள்ளனர்..

அவர் இன்ஸ்டிடுயூட் ஆஃப் அட்வான்ஸ்டு ஸ்டடி மற்றும் சுவிட்சர்லாந்தின் ஜெனீவா நியூக்ளியர் ஆய்வுக்கான ஐரோப்பியக் கூட்டமைப்பு உட்பட்ட பல்வேறு கல்வி நிறுவனங்களில் ஆராய்ச்சி மேற்கொண்டார். கொலம்பியா பிராட்கேஸ்டிங் சிஸ்டம் என்ற நிறுவனம் தயாரித்த நகைச்சுவைத் திரைப்படமான தி பிக் பேங் தியரியில் இடம்பெற்ற கதாபாத்திரமான ஷெல்டன் கூப்பர், என்ற பாத்திரப் பெயர் இவருடைய நினைவால்  பின்னாளில் பெயரிடப்பட்டதாகும்.

உறுப்பினரும் பெருமதிகளும் 

 அமெரிக்கன் பௌதீக சங்கத்தின் உறுப்பினர் 
 கலை மற்றும் அறிவியல் அமெரிக்க அகாடமி உறுப்பினர் 
 அறிவியல் தேசிய அகாடமியின் உறுப்பினர் 
 அமெரிக்கன் தத்துவ சங்கத்தின் உறுப்பினர் 
 அறிவியல் முன்னேற்றத்திற்கான அமெரிக்க சங்கத்தின் உறுப்பினர் 
 நரம்பியல் ஆராய்ச்சி திட்ட இணை உறுப்பினர் 
 ஆல்ஃபிரெட் பி. சலோன் ஃபவுண்டேஷனின் ஆராய்ச்சி உறுப்பினர் (1959-1966) 
 ககன்ஹைம் நிறுவன உறுப்பினர்(1965-66) 
 இயற்பியலுக்கான நோபல் பரிசு (1972)  
 தேசிய அறிவியல் அகாடமியில் (1968) இயற்பியலுக்கான காம்ஸ்டாக் பரிசினை சிரீபருடன் பகிர்ந்துகொண்டார்.
 கொலம்பியா பல்கலைக் கழகத்தின்  முன்னாள் மாணவப்பேராசிரியர் விருது பெற்றார் 
 டெஸ்கார்ட்ஸ் பதக்கம் , அகாடமி டி பாரிஸ், யுனிவர்சிட்டி ரெனெ டெஸ்கார்ட்ஸ் ஆகியவற்றைப் பெற்றார். 
 கொலம்பியா கல்லூரியின் ஜான் ஜே விருது (1985)
 ஏழு மதிப்புறு முனைவர் பட்டம்

மேற்கோள்கள் 

மீக்கடத்துதிறன்
நோபல் இயற்பியற் பரிசு பெற்றவர்கள்
2024 இறப்புகள்
நோபல் பரிசு பெற்ற அமெரிக்கர்கள்
1930 பிறப்புகள்
அல்-உஸ்ஸா

அல்-உஸ்ஸா (Al-ʻUzzā) (  )  அரேபியத் தீபகற்பத்தில், இசுலாம் எழுச்சிக்கு முன்னர் குறைசி மக்களால் வணங்கப்பட்ட, மூன்று பெண் தெய்வங்களில் ஒரு பெண் தெய்வம் ஆவர். காதல், வலிமை மற்றும்  காவலுக்கான தேவதையான  அல்-உஸ்ஸாவின் சகோதரிகள் மனாத் மற்றும் அல்-லாத் ஆவார். 

இசுலாம் எழுச்சிக்கு பின்னர் கிபி 630-இல் காபாவில் இருந்த அல்-உஸ்ஸா, மனாத், அல்-லாத் போன்ற பெண் தெய்வங்களின் சிலைகள் உள்ளிட்ட 360 உருவச்சிலைகள் தகர்க்கப்பட்டது.

குரானில் பெண் உருவச்சிலைகள்
குரான், சுரா 53:19 மற்றும் 20-இல் அல்-லாத், அல்-உஸ்ஸா மற்றும் மனாத் ஆகிய பெண்களின் உருவச்சிலைகள் குறித்துள்ளது.

இதனையும் காண்க
 மனாத்
 அல்-லாத்
 குறைசி மக்கள்
 இசுலாமுக்கு முந்திய அரேபியாவின் சமயம்

மேற்கோள்கள்

ஆதார நூற்பட்டியல்
 
 
 
 
 
 
 Kitab al-Asnam in the original Arabic

வெளி இணைப்புகள்

"Those Are The High Flying Claims": A Muslim site on Satanic Verses story
Nabataean pantheon including al-ʻUzzā
Quotes concerning al-‘Uzzá from Hammond and Hitti
நடுவண் கிழக்குத் தெய்வங்கள்
ஜிசாட்-31

ஜிசாட்-31 (GSAT-31) என்பது இந்தியாவின் தொலைத்தொடர்பு செயற்கைக்கோள் ஆகும். இந்த செயற்கைக்கோள் இந்தியாவின் 40-ஆவது தகவல் தொடர்பு செயற்கைக்கோள் ஆகும். இந்த செயற்கைக்கோள் இந்திய விண்வெளி ஆய்வு மையத்தால் உருவாக்கப்பட்டு 2019 ஆம் ஆண்டு பெப்ரவரி 6 ஆம் நாள் அதிகாலை 2.33 மணியளவில் பிரெஞ்ச் கயானாவில் உள்ள கொரூவ்வில் இருந்து கனரக ஐரோப்பிய ஏவுகலமான ‘ஏரியன்-5’ மூலம் வெற்றிகரமாக விண்ணில் ஏவப்பட்டு நிலைநிறுத்தப்பட்டது. இந்த செயற்கைக்கோளின் எடை 2,536 கிலோ ஆகும். இதன் ஆயுள் காலம் 15 ஆண்டுகள் ஆகும்.

பயன்பாடு 

இந்த செயற்கைக்கோளின் மூலம் இந்தியாவின் முக்கிய நிலப்பகுதியும், தீவுப்பகுதிகளும் பலன் பெறும். விசாட் பிணையம், தொலைக்காட்சி இணைப்பு, எண்ணிம செயற்கைக்கோள் செய்தி சேகரிப்பு, நேரடியான வீடுகளுக்கான தொலைக்காட்சி சேவை,  செல்லிடத் தொலைபேசி சேவை ஆகியவற்றுக்கும் பயன்படும்.

மேற்கோள்கள் 

இந்திய செயற்கைக்கோள்கள்
பீட்டாயீனோன்

பீட்டாயீனோன்கள் (Betaenones) என்பவை பிளியோசுபெரா பீட்டே எனப்படும் பூஞ்சையில் காணப்படும் தாவர நஞ்சு ஆகும். பல்வேறு வகையான புரதக் கினேசு நொதிகளை இச்சேர்மங்கள் தடுக்கின்றன. அவை பீட்டாயீனோன் ஏ, பீட்டாயீனோன் பி, பீட்டாயீனோன் சி என்பனவாகும்.

அப்ளைசினா ஏரோபோபா எனப்படும் கடற்பாசியிலிருந்து தனித்துப் பிரிக்கப்படும் மைக்ரோசிபேரோப்சிசு போன்ற பூஞ்சை இனங்களிலிருந்து மேலும் இரண்டு பீட்டாயீனோன்கள் அறியப்படுகின்றன.

மேற்கோள்கள் 

ஆல்ககால்கள்
வளைய கீட்டோன்கள்
டெட்ராலின்கள்
பீட்டாயீனோன் சி

பீட்டாயீனோன் சி (Betaenon C) என்பது மற்ற பீட்டோயீனோன்களைப் போல ஒரு வளர்சிதை மாற்ற இரண்டாம்நிலை வளர்சிதைப் பொருளாகும். இது C21H34O5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிளியோசுபெரா பீட்டே எனப்படும் பூஞ்சையிலிருந்து இது தனித்துப் பிரிக்கப்படுகிறது .
 
இப்பூஞ்சையால் பாதிக்கப்பட்ட சக்கரை வள்ளிக் கிழங்கு இலைகளிலிருந்து பிரித்தெடுக்கப்படும் ஏழு தாவரநஞ்சுகளும் 89% வளர்ச்சித்தடையை ஏற்படுத்துவதாக அறியப்படுகிறது. ஆர்.என்.ஏ வையும் புரதத் தொகுப்பு வினையையும் பீட்டாயீனோன் சி தடுப்பதாக அறியப்பட்டுள்ளது .

மேற்கோள்கள் 

டெட்ராலின்கள்
ஆல்ககால்கள்
வளைய கீட்டோன்கள்
அண்ணனுக்கு ஜே (2018 திரைப்படம்)

அண்ணனுக்கு ஜே (Annanukku Jai)  என்பது 2018இல் வெளிவந்த அரசியல் நகைச்சுவை தமிழ்த் திரைப்படம் ஆகும். இத்திரைப்படத்தினை ராஜ்குமார் இயக்கியுள்ளார். அட்டகத்தி தினேஷ், மகிமா நம்பியார் ஆகியோர் முதன்மையானக கதாபாத்திரங்களில் நடித்துள்ளனர்.

நடிகர்கள்

 அட்டகத்தி தினேஷ் - மட்ட சேகர்
 மகிமா நம்பியார் -சுந்தரி
 ராதாரவி - பரசுராமன்
 மயில்சாமி (நடிகர்) - முருகேசன்
 வையாபுரி (நடிகர்) - நாராயணன்
 பாக்சர் தீனா - செல்வா
 ராமச்சந்திரன் துரைராஜ்
 பூரான் ரமேஷ்
 டைகர் தங்கதுரை
 பங்கு 
 சிறீரஞ்சினி பரசுராமன் மனைவி
 ராதா
 ஹரி கிருஷ்ணன் - அனகொண்டா
 சூப்பர் குட் சுப்பிரமணியம்
 அஞ்சலி ராவ் வேணி
 விஜயமுத்து
 பாலம்பிகா
 மீரான் மைதீன்
 பட்டாபி
 தனசேகர்

தயாரிப்பு
டிசம்பர் 2014இல் நடிகர் மற்றும் தயாரிப்பாளரரான தனுஷ், இயக்குநர் வெற்றிமாறன் ஆகியோர் இணைந்து அண்ணனுக்கு ஜே திரைப்படத்தை தயாரிப்பதாக கூறினர். 2015இல் தயாரிப்பு நிறுத்தப்பட்டது.

பிப்ரவரி 2016 இல் திருவண்ணாமலை மாவட்டம் வேட்டவாக்கம் பகுதியில் தினேஷ் பணியாற்றினார். மீண்டும் படம் தயாரிக்கப்பட்டது.

மேற்கோள்கள்

வெளி இணைப்புகள்
 
 

இந்தியத் தமிழ்த் திரைப்படங்கள்
2018 தமிழ்த் திரைப்படங்கள்
ராதாரவி நடித்த திரைப்படங்கள்
மகிமா நம்பியார்

மகிமா நம்பியார் என்பவர் தென்னிந்திய நடிகை ஆவார். தமிழ் மற்றும் மலையாளம் திரைப்படங்களில் பணியாற்றியுள்ளார்.

தொடக்க கால வாழ்க்கை மற்றும் கல்வி 
கேரள மாநிலம் காசர்கோடு பகுதியிருந்து வந்தவர் இவர். 2014 இல் இளங்கலை ஆங்கில பட்டம் பெற்றார். 
 நடனம் பாடலை கற்றுள்ளார்.

15 வயதில் காரியஸ்தன் என்ற மலையாள  திரைப்படத்தில் நடித்தார். அதில் நடிகர் திலீப்பிற்கு சகோதரியாக நடித்தார். 

இயக்குநர் சாமியின் சிந்து சமவெளி (திரைப்படம்) என்பதில் நடிக்க ஒப்பந்தமாகி விளம்பரங்கள் வெளிவந்தன. பிறகு தனிப்பட்ட காரணங்களுக்காக படத்தில் இருந்து விலகினார். சாட்டை (திரைப்படம்) (2012), திரைப்படத்தில் நடிக்க தயாரிப்பு வியப்பு வலியுறுத்தியது. அறிவழகி என்ற 12 ஆம் வகுப்பு படிக்கும் மாணவியாக நடித்தார். சாட்டை திரைப்படத்திற்கு பிறகு பள்ளி படிப்பை ஒரு ஆண்டு படித்து நிறைவு செய்தார். பிறகு நான்கு திரைப்படங்களில் நடித்தார். என்னமோ நடக்குது (2014) படத்தில் மது என்ற செவிலியராக நடித்துள்ளார்.  மொசக்குட்டி, என்ற இயக்குநர் ஜீவன் திரைப்படத்திலும், புறவி 150சிசி, என்ற வேங்கடேஸ் இயக்கும் திரைப்படத்திலும், மருது இயக்கத்தில் ஆனந்தி படத்திலும் நடித்துள்ளார்.

திரைப்படங்கள்

ஆதாரங்கள்

வெளி இணைப்புகள் 

கேரள நடிகைகள்
வாழும் நபர்கள்
மலையாள நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
காசர்கோடு மாவட்ட நபர்கள்
தெலுங்குத் திரைப்பட நடிகைகள்
மொசக்குட்டி

மொசக்குட்டி () என்பது 2014 இல் வெளிவந்த தமிழ் திரைப்படம் ஆகும்.இதனை எம். ஜீவன் இயக்கியுள்ளார். ஜான் மேக்ஸ் தயாரித்துள்ளார்.

மகிமா நம்பியார் வீரா ஆகியோர் முக்கிய கதாபாத்திரங்களில் நடித்திருக்கின்றனர்.

நடிகர்கள் 
 வீரா
 மகிமா நம்பியார் - கயல்விழி
 ஜோர் மல்லூரி
 எம். எசு. பாசுகர்
 மீனாள்
 பசுபதி (நடிகர்)
 ஜாங்கிரி மதுமிதா
 சென்றாயன்
 சச்சின் மனோகர்
 ஆனந்த்

இசை 
இராமேசுவரம் விநாயகம் இப்படத்திற்கு இசை அமைத்துள்ளார்.

ஆதாரங்கள்

வெளி இணைப்புகள் 
 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
மதராசுப் படையணி

மதராசுப் படையணி அல்லது மெட்ராஸ் ரெஜிமெண்ட் என்பது இந்தியத் தரைப்படையின் காலாட்படைப் பிரிவுகளுள் பழைமையான ஒரு படையணி ஆகும். இது 1750-களில் துவக்கப்பட்டது. இது பிரித்தானிய இந்திய இராணுவத்திலும் விடுதலைக்குப் பிறகு இந்தியத் தரைப்படையிலும் பங்குகொண்டு பல போர்களில் சண்டையிட்டுள்ளது.

தற்போதைய வலிமை
இது 20 படைப்பிரிவுகளைக் கொண்டுள்ளது. இப்படையணி பெரும்பாலும் தமிழ்நாடு, கேரளம், ஆந்திரம், கர்நாடக மாநிலங்களில் இருந்தே ஆட்களைக் கொண்டுள்ளது. இவற்றின் அதிகாரிகள் நாட்டின் எப்பகுதியைச் சேர்ந்தவராகவும் இருக்கலாம்.

மேற்கோள்கள்

வெளி இணைப்புகள்
ஏற்புப் பெற்ற இணையத் தளம் 
பாரத் ரக்சக் இணையத்தளத்தில் மதராசுப் படையணி
தரைப்படையின் ஏற்புப்பெற்ற இணையத்தளம்

1947-இல் இருந்து இந்தியத் தரைப்படையின் காலாட்படை அணிகள்
இந்தியப் படைப்பிரிவுகள்
இரவுக்கு ஆயிரம் கண்கள்

இரவுக்கு ஆயிரம் கண்கள் () என்பது 2018 இல் வெளிவந்த தமிழ் அதிரடித் திரைப்படம் ஆகும். இதனை மு. மாறன் இயக்கியுள்ளார்.

அருள்நிதி, அஜ்மல் அமீர், மகிமா நம்பியார், வித்யா பிரதீப், சாயா சிங், சுஜா வருணீ போன்றோர் முக்கிய கதாப்பாத்திரத்தில் நடித்திருந்தனர். ஆனந்த் ராஜ் (நடிகர்), ஜான் விஜய், லட்சுமி ராமகிருஷ்ணன், மற்றும் ஆடுகளம் நரேன் போன்றோரும் நடிக்கின்றனர். சாம் சிஎஸ் இசையமைத்துள்ளார்.

நடிகர்கள்

 அருள்நிதி - பரத்
 அஜ்மல் அமீர் - கணேஷ்
 மகிமா நம்பியார் - சுசீலா
 வித்யா பிரதீப் - அனிதா
 சாயா சிங் -ரூபலா
 சுஜா வருணீ - மாயா
 ஆனந்த் ராஜ் (நடிகர்) - முருகேசன்
 ஜான் விஜய் - வசந்த்
 லட்சுமி ராமகிருஷ்ணன் வைஜெயந்தி
 ஆடுகளம் நரேன் நரேன் வைத்தியநாதன்
 அபினைய சிறீ
 அச்யுதா குமார் 

குலமகள் ராதை (1963) என்ற திரைப்படத்தில் வருகின்ற இரவுக்கு ஆயிரம் கண்கள் என்ற பாடல் வரியை தலைப்பாக வைத்தனர். இப்படத்தின் இயக்குநர் மு. மாறன்  ராகவா லாரன்ஸ் மற்றும் கே. வி. ஆனந்த் அவர்களுடன் துணை இயக்குனராகப் பணியாற்றினார்.

குற்றம் 23 (2017) திரைப்படத்தில் நடித்தால் மகிமாவை செவிலியர் கதாப்பாத்திரத்தில் நடிக்க வைத்தார்.

கதைமாந்தர் பெயர்ச் சிறப்பு
இப்படத்தின் முக்கிய கதைமாந்தர்கள் அனைவருக்கும் பிரபல தமிழ் மர்மக்கதை எழுத்தாளர்களின் துப்பறியும் ஆஸ்தான கதாபாத்திரங்களின் பெயர் வைத்து பாத்திரப் படைப்பை படைத்திருப்பது சிறப்பாகும்.
பரத்&சுசீலா பட்டுக்கோட்டை பிரபாகர், நரேந்திரன்&வைஜெயந்தி- அனிதா முருகேசன் சுபா, கணேஷ்&வசந்த் சுஜாதா, விவேக்&ரூபலா ராஜேஷ்குமார் ஆகியோரின் பிரதான கதாபாத்திரங்களாகும்  .

வெளி இணைப்புகள்

மேற்கோள்கள் 

இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
2018 தமிழ்த் திரைப்படங்கள்
அருள்நிதி நடித்த திரைப்படங்கள்
கலாரஞ்சினி

கலாரஞ்சினி என்பவர் இந்திய நடிகை ஆவார். 1980 களில் நடிகையாக திரைப்படங்களில் பணியாற்றினார். ஊர்வசி, கல்பனா போன்றோர் இவரது சகோதரிகள். 1980 களில் வெற்றிகரமான நடிகையாக இருந்தார். பின்பு தொலைக்காட்சி நிகழ்ச்சிகளில் பணியாற்றினார்.

தமிழ்

ஆதாரங்கள்

வெளி இணைப்புகள்
 

வாழும் நபர்கள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
இந்திய தொலைக்காட்சி நடிகைகள்
1962 பிறப்புகள்
ரித்திகா சிங்

ரித்திகா சிங் (பிறப்பு 16 டிசம்பர் 1994) ஓர் இந்திய நடிகையும் மற்றும் கலப்பு தற்காப்புக் கலைஞரும் ஆவார். பெரும்பாலும் தமிழில் நடித்து வரும் இவர், இந்தி மற்றும் தெலுங்கு திரைப்படங்களிலும் தோன்றியுள்ளார்.  2002 ஆம் ஆண்டு வெளியான டார்ஸான் கி பேட்டி என்ற இந்தி படத்தில் குழந்தை நட்சத்திரமாக அறிமுகமானார்.  2009 ஆசிய உள்ளரங்கு போட்டிகளில் இந்தியாவிற்காக விளையாடிய பிறகு, சூப்பர் ஃபையிட் லீகில் பங்கேற்றார். சுதாகர் கொங்கர பிரசாத் இயக்கத்தில், ஆர்.மாதவனுடன் சேர்ந்து இறுதிச்சுற்று என்ற திரைப்படத்தில் முக்கிய கதாபாத்திரத்தில் நடித்தார். அவரது நடிப்பிற்காக 63 வது தேசிய திரைப்பட விருதுகளில் சிறப்பு குறிப்பில் அவரது பெயர் இடம்பெற்றது.  அடுத்து தெலுங்கு படமான குரு மற்றும் தமிழ் படமான சிவலங்காவில்  நடித்தார். ஹிந்தி (சாலா கதூஸ்), தமிழ் ( இறுதிச் சுற்று ) மற்றும் தெலுங்கு (குரு) ஆகிய மூன்று மொழிகளிலும் ஒரே கதாபாத்திரத்தில்  நடித்து பிலிம்பேர் விருதுகளை மூன்று முறை பெற்றார்.

கலப்பு தற்காப்பு கலை 
ஒரு குத்துச்சண்டை வீரராகவும், ஒரு தற்காப்புக் கலைஞராகவும் சிறுவயது முதல், சிங்கின் தந்தையின் வழிகாட்டுதலின் கீழ் பயிற்சிப் பெற்றார். 2009 ஆசிய உள்ளரங்கு போட்டிகளில், 52 கிலோ எடை பிரிவில் குத்துச்சண்டை வீராங்கனையாக அறிமுகமானார். சூப்பர் ஃபையிட் லீகில் பங்கேற்றார்.

கலப்பு தற்காப்பு கலை பதிவு

நடிப்பு 
2013 யில், சூப்பர் சண்டை லீக்கிற்கான ஒரு விளம்பரத்தில் சுதாகர் கொங்கர பிரசாத் ரித்திகா சிங்கை கண்டார், பின்னர் அவர் தனது இருமொழித் திரைப்படமான சாலா கதூஸ் (2016) யில் ஒரு முன்னணிப் பாத்திரத்தில் ரித்திகாவை நடிக்கவைக்க போட்டியின் தலைவர் ராஜ் குந்திரா மூலமாக தொடர்பு கொண்டார்.  பின்னர் மணிகண்டன் இயக்கத்தில் ஆண்டவன் கட்டளை படத்தில் தோன்றினார், அது 2016 செப்டம்பர் மாதம் வெளியிடப்பட்டது. செப்டம்பர் 2016 வரை. பி. வாசுவின் சிவலிங்கா  மற்றும் தெலுங்கு படமான குரு ஆகிய இருபடங்களிலும் பணியாற்றிவருகிறார்.

திரைப்பட வரலாறு

விருதுகள்

குறிப்புகள் 

1994 பிறப்புகள்
வாழும் நபர்கள்
இந்திய நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
அனில் குமார் (இயக்குநர்)

அனில் என்பவர் மலையாள திரைப்படத் துறையில் இயக்குநராக உள்ளவர். முப்பத்தியொரு திரைப்படங்களை மலையாளத்தில் எடுத்துள்ளார். பாபு நாராயண் என்பவருடன் இணைந்து இருபது படங்களை இயக்கியவர்.

குடும்பம் 
கல்பனா என்பவரை 1998 இல் திருமணம் செய்து கொண்டார். 2012 இல் விவாகரத்து செய்தார். 25 சனவரி 2016 இல் கல்பனா இறந்தார். கல்பனா இறக்கும் வரை சீறிமயி எனும் ஒரே மகள் கல்பனாவுடன் வாழ்ந்து வந்தார்.

மேற்கோள்கள்

வெளி இணைப்புகள்
 Mantrikan Movie Director Anil talking about his movie யூடியூப்

1963 பிறப்புகள்
வாழும் நபர்கள்
மலையாளத் திரைப்பட இயக்குநர்கள்
சச்சினி அயேந்திரா ஸ்டென்லி

சச்சினி அயேந்திரா ஸ்டென்லி (Sachini Ayendra Stanley; சிங்களத்தில்: සචිනි අයේන්ද්‍රා ස්ටැන්ලි), இலங்கை திரைப்பட நடிகை. சிங்கள திரைப்படத்துறையில் தற்சமயம் பணிபுரிகின்றார். 2003 ஆம் ஆண்டு மிஸ் இலங்கை அழகியாக மகுடம் சூடினார். சீனாவில்வில் நடைபெற்ற 53வது உலக அழகி அணிவகுப்பில் இலங்கையை பிரதிநிதித்துவப்படுத்தினார். இலங்கை அழகிப் பட்டத்தை வென்ற பின் சினேஸ் திசாநாயக்க பண்டார இயக்கிய ஆதரனி வசன்னயா திரைப்படத்தின் மூலமாக திரைப்படத்துறைக்குள் நுழைந்தார். இப்படம் 2004 ஆம் ஆண்டு வெளியானது. இதற்காக சிறந்த துணை நடிகைக்கான சிக்னீஸ் இலங்கை திரைப்பட விருதை வென்றார்.

2005 இல் குமரசிரி அபேகோன் இயக்கிய சிரச தொலைக்காட்சியில் ஒளிபரப்பான ஹிருணி என்ற தொலைக்காட்சி நாடகத்தின் மூலமாக தொலைக்காட்சியில் அறிமுகமானார். 2009 இல் இந்து தர்மசேன இயக்கத்தில் சரளா என்ற பாத்திரத்தில் போர் பெட்டர் போர் வெர்ஸ் என்ற மேடை நாடகத்தில் நடித்தார். சச்சினி 2016 இல் ஐக்கிய அமெரிக்காவில் நடைபெற்ற கலைநிகழ்ச்சிகளின் உலக வாகையாளர் இல் இரண்டு வெள்ளிப் பதக்கங்களும், ஒரு வெண்கல பதக்கமும் வென்றார்.

ஆரம்பகால வாழ்க்கை 
சச்சினி அயேந்ரா இலங்கையில் கண்டியில் பிறந்தார். டேவிட் ஸ்டென்லி, தாரன வடசிங்க ஆகியோரின் இளைய மகளாவார். கண்டியில் ஹில்வுட் கல்லூரியில் கல்வி கற்றார். கலைத்துறையில் உயர்கல்வி கற்றார். பாடசாலையில் கற்கும் போதே இளம் எழுத்தாளர் சங்கம், பாடசாலை விவாத அணி, ஆங்கில் இலக்கிய சங்கம், நீச்சல் போட்டிகள் ஆகியவற்றில் பங்குபற்றியுள்ளார். 2002 ஆம் ஆண்டு கண்டியில் நடந்த வடிவழகிகளின் அணிவகுப்பில் சிறந்த வடிவழகியாக தேர்ந்தெடுக்கப்பட்டார். 2003 ஆம் ஆண்டு மிஸ் இலங்கை அழகி அணிவகுப்பில் மகுடம் சூடினார். அதே ஆண்டில் உலக அழகி அணிவகுப்பில் இலங்கையை பிரதிநிதித்துவப்படுத்தினார். சச்சினி பாடசாலை கல்வியை நிறைவு செய்தபின் வடிவழகு கற்கை நெறியை பூரணப்படுத்தினார்.

பணி 
2002 ஆம் ஆண்டில் சிறந்த வடிவழகி விருதை வென்ற பின் தனது வடிவழகு பணியை துவங்கினார். பல விளம்பரங்களில் மாதிரியாக பணிபுரிந்துள்ளார். தனது நடிப்பு பணிக்காகவும், வடிவழகு பணிக்காகவும் கொழும்புக்கு குடி பெயர்ந்தார். ஆதரனி வசன்னய திரைப்படத்தில் நடித்தமையால் புகழ் பெற்றார். சங்கரா திரைப்படத்தில் ஏழை கிராமத்து பெண்ணாக நடித்தார். ஹார்ட எப்எம் திரைப்படத்தில் மனநிலை பாதிக்கப்பட்ட பெண்ணாக நடித்தார். ஆதரனிய வசன்னய திரைப்படத்திற்காக சரசவிய விருது மற்றும் ஜனாதிபதி விருதுக்கு பரிந்துரைக்கப்பட்டார்.

திரைப்படங்கள்

நடிகை

தயாரிப்பாளராக 

 2010 - அங்கர டங்கர

தொலைக்காட்சி நாடகங்கள்

மேற்கோள்கள்

வெளி இணைப்புகள் 

 சச்சினி அயேந்திர ஸ்டான்லி    
 Sachini Ayendra   
 இலங்கை சினிமா தரவுத்தளத்தில் சச்சினி அயேந்திரா 
 நிதா புதிய நம்பிக்கையுடன் உற்பத்திக்குத் திரும்புகிறார்

சிங்களத் திரைப்பட நடிகைகள்
வாழும் நபர்கள்
1982 பிறப்புகள்
வித்யா பிரதீப்

வித்யா பிரதீப் என்பவர் இந்திய மாடல், நடிகை மற்றும் அறிவியல் அறிஞர் ஆவார். இவர் கேரளா மாநிலத்தில் ஆலப்புழாவிலிருந்து வந்தவர்.
இவர் தமிழில் சைவம் (திரைப்படம்) (2014), பசங்க 2 (திரைப்படம்) (2015) ஆகிய திரைப்படங்கள் மூலம் அறியப்படுகிறார்.

மாடல் அழகியாக இருந்தார். எண்ணற்ற விளம்பரங்களில் நடித்தார். ஏ.ஆர்.ரகுமானின் இசை ஆல்பத்தில் நடித்து புகழ் பெற்றார். அதிபர் (திரைப்படம்) (2015) திரைப்படத்தில் நடிகர் ஜீவனின் எதிர்நாயகியாக நடித்தார்.

திரைப்படங்கள்
குறிப்பிட்ட எல்லா படங்களும் தமிழில் உள்ளன.

தொலைக்காட்சி தொடர்கள்

ஆதாரங்கள்

வெளி இணைப்புகள்

 மாலைமாலர் - வித்யா பிரதீப் புகைப்படங்கள்
 கீச்சு

தமிழ்த் திரைப்பட நடிகைகள்
வாழும் நபர்கள்
மலையாளத் திரைப்பட நடிகைகள்
கன்னடத் திரைப்பட நடிகைகள்
1995 பிறப்புகள்
ஆலப்புழை மாவட்ட நபர்கள்
ஷர்மிளா ரீஜ்

ஷர்மிளா ரீஜ் (Sharmila Rege) (7 அக்டோபர் 1964 – 13 ஜூலை 2013)  இவர் சமூகவியல், பெண்ணியம் சார்ந்து எழுதிய எழுத்தாளரும் மற்றும் அறிஞரும் ஆவார். இவரின் "ரைட்டிங் காஸ்ட்,ரைட்டிங் ஜென்டர்" என்ற நூல் குறிப்பிடத்தக்கதாகும். புனே பல்கலைக்கழகத்தில் 1991இல் சேரும் முன்னர் இவர் கிரந்த்ஜியோதி சாவித்ரிபாய் புலே மகளிர் ஆய்வு மையத்தை நடத்தி வந்தார். 2006இல் சென்னை வளர்ச்சி ஆராய்ச்சி நிறுவனம் வளர்ச்சிப் படிப்புகளுக்கு புகழ் பெற்ற “மால்கம் ஆதிசிஷேய்யா” விருது பெற்றார்.

கல்விச் செயல்பாடுகள் 
இந்தியாவில் தலித் இலக்கியத்திற்கான முன்னணி பெண்ணிய அறிஞர்களில் ஒருவராக ரீஜ் அறியப்படுகிறார். வகுப்பு, சாதி, மதம் மற்றும் மாந்த பாலுணர்வியல் போன்ற வினாக்களுக்கு இந்தியாவில் பெண்ணியவாதம் மூலம் விவாதங்களைத் முன்னெடுத்தது முக்கியமானது. இந்தியாவில் விமர்சன ரீதியான கல்வி சீர்திருத்தத்திற்கு ரீஜ்ஜின் அர்ப்பணிப்பு ஒரு சாட்சியமாக இருந்து வருகிறது.

பெண்ணியப் பணிகள் 
இந்தியாவில் பெண்ணைச் சுற்றியிருந்த கேள்விகளுக்கு இவரது கவலைகள், வரலாற்று ரீதியாக புதிய மற்றும் மாற்று வழிமுறைகளுக்கு பெரிதும் உதவியது. தலித் குரல்கள் மற்றும் முன்னோக்குகள் அரசியல் மீது புறக்கணிக்கப்பட்ட ஒரு இந்துத்துவ தேசத்தின் குருட்டுப் புள்ளிகளை அம்பலப்படுத்தியது இந்திய வரலாற்றின் சூழல். அம்பேத்காரின் நவீன தேசத்தை உருவாக்குவதில் தனது பங்கை அவர் வலியுறுத்தினார், விளிம்புகளிலிருந்து வரும் குரல், அரசியல் போட்டியிடுதல் மற்றும் பேச்சுவார்த்தைகளுக்குத் திறந்த வெளிப்படையான இடைவெளியைத் திறந்து விட்டது, அது விரைவில் பொதுமக்களின் விவாதத்திலும், பொருளாதார வளர்ச்சியின் சொல்லாடல்களாலும் மற்றும் உலகமயமாதல் போன்றவற்றாலும் இயலுமென எண்ணியிருந்தார். மேட்னெஸ் ஆஃப் மனு என்பது இவரின் கடைசி நூல் ஆகும்

இவர் அம்பேத்கரின் பங்கை பெண்களின் இயக்கத்தில் மையப்படுத்தி, பிராமணக் கோட்பாட்டிற்கு எதிரான தனது கருத்தியல் போராட்டத்தை முன்வைத்ததன் மூலம், சாதி அமைப்பு எவ்வாறு பெண்களுக்கு எதிரான வன்முறைகளை வகுத்துள்ளது என்பதையும் இவர் உணர்த்தினார். தேசிய நினைவக காப்பகங்களை உருவாக்கும் மொழிபெயர்ப்பு திட்டங்களின் மூலமும், பொதுமக்கள் கவனத்திற்கு கொண்டு வருவதன் மூலமும், மாற்று வரலாற்று எழுத்துக்களில் இவரது குறிப்பிட்ட கவனம் அறிவு மற்றும் கலாச்சார நடைமுறையில் உள்ளூர் மற்றும் வாய்ந்த மரபுகளுக்கு புதிய வாழ்க்கையை அளித்துள்ளது. 2013 ஜூலை 13 அன்று புற்றுநோய் காரணமாக இவர் இறந்தார்.

இறாப்பு 
புற்றுநோய் காரணமாக 13 ஜூலை 2013இல் இறந்தார்.

நூல்ப்பட்டியல் 
 Caste and gender: the violence against women in India, European University Institute, 1996
 Sociology of Gender: The Challenge of Feminist Sociological Thought, SAGE Publications India, 2003
 Writing Caste, Writing Gender, Zubaan, 2006.
 Savitribai Phule Second Memorial Lecture, NCERT, 2009
 Against the Madness of Manu, Navayana, 2013.

மேற்கோள்கள்

1964 பிறப்புகள்
2013 இறப்புகள்
இந்தியப் பெண்ணிய எழுத்தாளர்கள்
இந்தியப் பெண் அரசியல் எழுத்தாளர்கள்
இந்திய அரசியல் எழுத்தாளர்கள்
20-ஆம் நூற்றாண்டு இந்தியப் பெண் எழுத்தாளர்கள்
இந்திய சமூகவியலாளர்கள்
இந்திய ஆங்கில எழுத்தாளர்கள்
மகாராட்டிரப் பெண் அறிவியலாளர்கள்